Genre: Promotion

Tolminsko sirarstvo: tisočletna kultura <p/> Avtor - pretanjen opazovalec in občudovalec domače pokrajine in življenja v njej - nas v knjigi popelje skozi zgodovino sirarstva na Tolminskem. Skromne možnosti preživetja v obsoški pokrajini so ljudi silile, da so svoj trud usmerjali v dejavnosti, ki so obetale boljši zaslužek. Ena takšnih je bila tudi prodaja mlečnih izdelkov na bližnjih trgih. Sirarstvo ima na Tolminskem sicer dolgo tradicijo, a izdelovanja dobrega, kvalitetnega sira so se morali tudi Tolminci učiti. O začetkih sirarstva in razvoju te dejavnosti vse do današnjih dni teče beseda v knjigi, ki jo bogatijo slikovno gradivo, prepisi delov arhivskih dokumentov in tabelarične ponazoritve. Dodan je še seznam manj znanih ali že pozabljenih domačih izrazov za mlekarska in sirarska opravila, orodja ipd. <p/> Izšlo v samozaložbi, Tolmin 2017 <p/> 268 barvnih strani <p/> Jezik: slovenski